CELEX: 32013D0437
Language: fi
Date: 2013-08-14 00:00:00
Title: 2013/437/EU: Komission täytäntöönpanopäätös, annettu 14 päivänä elokuuta 2013 , Kreikassa käytettävän sianruhojen luokitusmenetelmän hyväksymisestä annetun päätöksen 2010/642/EU muuttamisesta ja Kreikassa käytettävien sianruhojen luokitusmenetelmien hyväksymisestä annetun päätöksen 89/449/ETY kumoamisesta (tiedoksiannettu numerolla C(2013) 5302)

17.8.2013   
            
            
               FI
            
            
               Euroopan unionin virallinen lehti
            
            
               L 220/49
            
         
      KOMISSION TÄYTÄNTÖÖNPANOPÄÄTÖS,
   annettu 14 päivänä elokuuta 2013,
   Kreikassa käytettävän sianruhojen luokitusmenetelmän hyväksymisestä annetun päätöksen 2010/642/EU muuttamisesta ja Kreikassa käytettävien sianruhojen luokitusmenetelmien hyväksymisestä annetun päätöksen 89/449/ETY kumoamisesta
   (tiedoksiannettu numerolla C(2013) 5302)
   (Ainoastaan kreikankielinen teksti on todistusvoimainen)
   (2013/437/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan m alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission päätöksellä 89/449/ETY (2) hyväksyttiin kolmen sianruhojen luokitusmenetelmän käyttö Kreikassa. Kreikka on ilmoittanut komissiolle, että kyseisen päätöksen hyväksymisen jälkeen luokitusmenetelmät ovat kehittyneet huomattavasti ja että sikapopulaatiossa on todettu muutoksia. Sen vuoksi kolmea kyseisellä päätöksellä hyväksyttyä menetelmää ei voida enää käyttää.
            
         
               (2)
            
            
               Komission päätöksellä 2010/642/EU (3) hyväksyttiin yhden nahattomien sianruhojen luokitusmenetelmän käyttö Kreikassa.
            
         
               (3)
            
            
               Kreikka on kehittänyt kaksi uutta ajan tasalla olevaa luokitusmenetelmää ja pyytänyt komissiota hyväksymään niiden käytön sianruhojen luokitukseen sen alueella sekä esittänyt komission asetuksen (EY) N:o 1249/2008 (4) 23 artiklan 4 kohdassa säädetyssä pöytäkirjassa yksityiskohtaisen kuvauksen leikkelykokeesta ja periaatteet, joihin kyseiset menetelmät perustuvat, leikkelykokeen tulokset ja vähärasvaisen lihan osuuden määrittämisessä käytetyt kaavat.
            
         
               (4)
            
            
               Pyyntöä arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät. Sen vuoksi kyseiset luokitusmenetelmät olisi sallittava Kreikassa.
            
         
               (5)
            
            
               Sen vuoksi päätöstä 2010/642/EU olisi muutettava.
            
         
               (6)
            
            
               Päätös 89/449/ETY olisi kumottava.
            
         
               (7)
            
            
               Laitteiden tai luokitusmenetelmien muutoksia ei voida sallia, jollei niitä ole nimenomaisesti hyväksytty komission päätöksellä.
            
         
               (8)
            
            
               Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/642/EU seuraavasti:
   
               1)
            
            
               Korvataan 1 artikla seuraavasti:
               ”1 artikla
               1.   Hyväksytään seuraavan menetelmän käyttö Kreikassa asetuksen (EY) N:o 1234/2007 liitteessä V olevan B.III kohdan 1 kohdan mukaisessa tarjontamuodossa esitettyjen sianruhojen luokitukseen kyseisessä liitteessä olevan B.IV kohdan 1 kohdan nojalla: OptiScan-TP-laite ja siihen liittyvät arviointimenetelmät, joista on yksityiskohtaiset tiedot tämän päätöksen liitteessä olevassa I osassa.
               2.   Hyväksytään seuraavien menetelmien käyttö Kreikassa nahattomien sianruhojen luokitukseen asetuksen (EY) N:o 1234/2007 liitteessä V olevan B.IV kohdan 1 alakohdan mukaisesti:
               
                           a)
                        
                        
                           OptiScan-TP-laite ja siihen liittyvät arviointimenetelmät, joista on yksityiskohtaiset tiedot tämän päätöksen liitteessä olevassa I osassa;
                        
                     
                           b)
                        
                        
                           Hennessy Grading Probe -laite (HGP 4) ja siihen liittyvä arviointimenetelmä, joista on yksityiskohtaiset tiedot tämän päätöksen liitteessä olevassa II osassa.”
                        
                     
         
               2)
            
            
               Korvataan liite tämän päätöksen liitteellä.
            
         2 artikla
   Kumotaan päätös 89/449/ETY.
   3 artikla
   Tämä päätös on osoitettu Helleenien tasavallalle.
   
      Tehty Brysselissä 14 päivänä elokuuta 2013.
      
         
            Komission puolesta
         
         Dacian CIOLOȘ
         
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  Komission päätös 89/449/ETY, tehty 17 päivänä heinäkuuta 1989, Kreikassa käytettävien sianruhojen luokitusmenetelmien hyväksymisestä (EYVL L 214, 25.7.1989, s. 17).
   
      (3)  Komission päätös 2010/642/EU, annettu 25 päivänä lokakuuta 2010, Kreikassa käytettävän sianruhojen luokitusmenetelmän hyväksymisestä (EUVL L 280, 26.10.2010, s. 60).
   
      (4)  Komission asetus (EY) N:o 1249/2008, annettu 10 päivänä joulukuuta 2008, naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä (EUVL L 337, 16.12.2008, s. 3).
   
      LIITE
      
         
            ”LIITE
            
               SIANRUHOJEN LUOKITUSMENETELMÄT KREIKASSA
            
            
               I   osa
            
            
               OptiScan-TP
            
            
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan OptiScan-TP-laitteella.
                     
                  
                        2.
                     
                     
                        OptiScan-TP-laitteessa on oltava digitaalinen kuvannuslaite, joka valaisee kuvakohteen ja ottaa valokuvan ruhon kahdesta mittauskohdasta. Silavan ja lihaksen paksuus lasketaan kuvien perusteella kahden mittauskohdan menetelmällä (Zwei-Punkte Messverfahren (ZP)).
                        OptiScan-TP-laite muuntaa mittaustulokset arvioiduksi vähärasvaisen lihan osuudeksi. Kuvat tallentuvat, ja niitä voidaan myöhemmin tarkastella. Integroitu Bluetooth®-liitäntä mahdollistaa helpon tiedonsiirron.
                     
                  
                        3.
                     
                     
                        Ruhon vähärasvaisen lihan osuus lasketaan seuraavalla kaavalla:
                        
                                    3a.
                                 
                                 
                                    Kaava asetuksen (EY) N:o 1234/2007 liitteessä V olevan B.III kohdan ensimmäisen virkkeen mukaisessa tarjontamuodossa esitettyjen sianruhojen luokitusta varten:
                                    jossa:
                                    
                                                Ŷ
                                             
                                             
                                                =
                                             
                                             
                                                vähärasvaisen lihan arvioitu prosenttiosuus ruhossa,
                                             
                                          
                                                Χ1
                                                
                                             
                                             
                                                =
                                             
                                             
                                                silavan vähimmäispaksuus (kamara mukaan luettuna) millimetreinä mitattuna keskimmäisen pakaralihaksen (M. gluteus medius) kohdalta,
                                             
                                          
                                                Χ2
                                                
                                             
                                             
                                                =
                                             
                                             
                                                pakaralihaksen paksuus millimetreinä mitattuna kohdasta, jossa keskimmäisen pakaralihaksen (M. gluteus medius) etukärjen ja selkäydinkanavan yläreunan välinen etäisyys on lyhin.
                                             
                                          
                              
                                    3b.
                                 
                                 
                                    Kaava nahattomien sianruhojen luokitusta varten:
                                    jossa:
                                    
                                                Ŷ
                                             
                                             
                                                =
                                             
                                             
                                                vähärasvaisen lihan arvioitu prosenttiosuus ruhossa,
                                             
                                          
                                                Χ1s
                                                
                                             
                                             
                                                =
                                             
                                             
                                                silavan vähimmäispaksuus (ilman kamaraa) millimetreinä mitattuna keskimmäisen pakaralihaksen (M. gluteus medius) kohdalta,
                                             
                                          
                                                Χ2
                                                
                                             
                                             
                                                =
                                             
                                             
                                                pakaralihaksen paksuus millimetreinä mitattuna kohdasta, jossa keskimmäisen pakaralihaksen (M. gluteus medius) etukärjen ja selkäydinkanavan yläreunan välinen etäisyys on lyhin.
                                             
                                          Näitä kaavoja sovelletaan 50–110 kilogramman painoisiin ruhoihin.
                                 
                              
                  
               II   osa
            
            
               Hennessy Grading Probe (HGP 4)
            
            
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan Hennessy Grading Probe -laitteella (HGP 4).
                     
                  
                        2.
                     
                     
                        Laitteessa on oltava anturi, joka on halkaisijaltaan 5,95 millimetriä (ja 6,3 millimetriä anturin päässä olevan terän kohdalla) ja jossa on valodiodi (tyyppiä LYU 260-EO oleva Siemens LED) sekä tyyppiä Silonex SLCD-61N1 oleva valodetektori; toimintaetäisyyden on oltava 0–120 millimetriä. Mittaustulokset muutetaan arvioiduksi vähärasvaisen lihan osuudeksi HGP 4 -laitteella tai siihen liitetyllä tietokoneella.
                     
                  
                        3.
                     
                     
                        Ruhon vähärasvaisen lihan osuus lasketaan seuraavalla kaavalla:
                        
                           
                        jossa:
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa,
                                 
                              
                                    Χ1
                                    
                                 
                                 
                                    =
                                 
                                 
                                    selän nahanalaisen rasvan paksuus (ilman kamaraa) millimetreinä mitattuna 8 senttimetrin päästä selän keskiviivasta viimeisen kylkiluun kohdalta,
                                 
                              
                                    Χ2
                                    
                                 
                                 
                                    =
                                 
                                 
                                    selän nahanalaisen rasvan paksuus (ilman kamaraa) millimetreinä mitattuna 6 senttimetrin päästä selän keskiviivasta kolmannen ja neljännen takimmaisen kylkiluun välistä,
                                 
                              
                                    Χ3
                                    
                                 
                                 
                                    =
                                 
                                 
                                    selkälihaksen paksuus millimetreinä mitattuna samanaikaisesti ja samasta kohdasta kuin X2.
                                 
                              Tätä kaavaa sovelletaan 60–120 kilogramman painoisiin ruhoihin.”